b'\n_START_ARTICLE_\nAleksandar Lazarevic\n_START_SECTION_\nB1908\n_START_PARAGRAPH_\nLazarevic spillede i B1908 indtil han skiftede til Hvidovre i 2011.\n_START_SECTION_\nHvidovre IF\n_START_PARAGRAPH_\nLazarevic spillede et halvt \xc3\xa5r i Hvidovre inden turen gik videre til Avarta i nabokommunen R\xc3\xb8dovre.\n_START_SECTION_\nAvarta\n_START_PARAGRAPH_\nHan var med sine m\xc3\xa5l med til at redde Avarta fra nedrykning i s\xc3\xa6sonens sidste runde i s\xc3\xa6sonen 11/12.\n_START_SECTION_\nBr\xc3\xb8nsh\xc3\xb8j Boldklub\n_START_PARAGRAPH_\nI sommeren 2013 skiftede Lazarevic til Br\xc3\xb8nsh\xc3\xb8j. Her har han brugt det meste af tiden p\xc3\xa5 b\xc3\xa6nken, men er blevet skiftet ind i mange kampe. Alligevel har "Aleks" imponeret fansene og klubben og fik forl\xc3\xa6nget sin kontrakt, s\xc3\xa5 den gjaldt resten af s\xc3\xa6sonen 13/14._NEWLINE_I sommeren 2014 forl\xc3\xa6ngede Br\xc3\xb8nsh\xc3\xb8j med Lazarevic for yderligere et \xc3\xa5r.\n_START_SECTION_\nFC Helsing\xc3\xb8r\n_START_PARAGRAPH_\nI sommeren 2015 skrev han under p\xc3\xa5 en aftale med FC Helsing\xc3\xb8r. Efter et halvt \xc3\xa5r i klubben var parterne i januar 2016 enige om at oph\xc3\xa6ve aftalen.\n_START_SECTION_\nHB K\xc3\xb8ge (2016-2017)\n_START_PARAGRAPH_\nI midten af juli 2016 blev det offentliggjort, at Lazarevic havde skrevet under p\xc3\xa5 en aftale med KB K\xc3\xb8ge efter at have v\xc3\xa6ret med p\xc3\xa5 tr\xc3\xa6ningslejr. Han skrev under p\xc3\xa5 en aftale med resten af 2016.\n_START_SECTION_\nHvidovre IF (2017-)\n_START_PARAGRAPH_\nI november 2017 forl\xc3\xa6ngede han sin kontrakt med Hvidovre IF frem til sommeren 2019._NEWLINE_Den 11. juni 2019 skrev Lazarevic under p\xc3\xa5 en forl\xc3\xa6ngelse af sin kontrakt med klubben, s\xc3\xa5ledes parterne ogs\xc3\xa5 havde papir p\xc3\xa5 hinanden for 2019-20-s\xc3\xa6sonen._NEWLINE_Lazarevic var dog utilfreds med m\xc3\xa6ngden af spilletid i juli og august 2019, og han blev derfor den 2. september 2019 p\xc3\xa5 sommertransfervinduets sidste dag udlejet til Br\xc3\xb8nsh\xc3\xb8j Boldklub for den resterende del af 2019.'